**Жұмыстарды ашық тендер тәсілімен**

**сатып алу туралы №\_\_\_\_\_\_\_\_\_\_ шарт**

**\_\_\_\_\_\_\_\_\_ қ. «\_\_»\_\_\_\_\_\_\_\_\_\_202\_\_ ж.**

Бұдан әрі «Тапсырыс беруші» деп аталатын «\_\_\_\_\_\_\_\_» атынан **[Тапсырыс берушінің басшысының негіздемесі], [Тапсырыс берушінің қосымша бекітуші құжаты],** \_\_\_\_негізінде әрекет ететін **[Тапсырыс беруші басшысының лауазымы] [Тапсырыс беруші басшысының аты-жөні]** \_\_\_\_\_\_\_, бір жағынан, және бұдан әрі «Мердігер» деп аталатын **[Жеткізушінің толық атауы]** **[Консорциумның атауы]** атынан **[Жеткізуші басшысының негіздемесі]** **[Жеткізушінің қосымша бекітуші құжаты]** \_\_\_\_негізінде әрекет ететін **[Жеткізуші басшысының лауазымы] [Жеткізуші басшысының аты-жөні]** \_\_\_\_, екінші жағынан, бұдан әрі бірге «Тараптар», ал жеке-жеке жоғарыда көрсетілгендей, «Тарап» деп аталып, «Самұрық-Қазына» АҚ Басқармасының (2022 жылғы «03» наурыздағы № 193) шешімімен бекітілген «Самұрық-Қазына» ұлттық әл-ауқат қоры» акционерлік қоғамы мен дауыс беретін акцияларының (қатысу үлестерінің) елу және одан да көп пайызы меншік немесе сенімгерлік басқару құқығымен «Самұрық-Қазына» АҚ-ға тікелей немесе жанама тиесілі заңды тұлғалардың сатып алуды жүзеге асыру тәртібіне (бұдан әрі – Тәртіп) және **[Шарт жасау негіздемесі][қорытынды нөмірі]**негізінде жұмыстарды сатып алы туралы осы шарт (бұдан әрі – Шарт) жасасып, төмендегілер туралы келісімге келді.

**1. Терминдер және анықтамалар**

* 1. . Шарттағы төменде келтірілген ұғымдар мынадай мағыналарға ие:

1.1.1 «Жұмыстар» - Шартқа № 1 және № 2 қосымшаларға сәйкес \_\_\_\_\_\_\_\_\_\_\_\_\_\_;

1.1.2 «Шарттың жалпы сомасы» – Тапсырыс берушінің осы Шарт шеңберінде және талаптары бойынша Орындаушыға төлеуі тиіс сома;

1.1.3 «жергілікті қамту»– осы шарт бойынша еңбекақы төлеудің жалпы қорынан сатып алу туралы шартты орындауға тартылған Қазақстан Республикасы азаматтарына еңбекақы төлеу құнының және (немесе) сатып алу туралы шарт бойынша тауардың (тауарлардың) жалпы құнынан Қазақстан Республикасы резиденттерінің жеткілікті қайта өңдеу немесе толық өндіру өлшемдеріне сәйкес тауарда (тауарларда) белгіленген жергілікті жерде өндірілу үлесі (үлестер) құнының пайыздық қамтылуы.

1.1.4 «Қор» - «Самұрық -Қазына» АҚ;

1.1.5 «Қордың сатып алу жөніндегі операторы» - Қор Басқармасы белгілеген заңды тұлға;

1.1.6 «Сатып алу веб-порталы (Жүйе)» – «Квазимемлекеттік сектордың жекелеген субъектілерін сатып алу туралы» Қазақстан Республикасының Заңына және Тәртіпке сәйкес «Самұрық-Қазына» АҚ-ның электрондық сатып алуды өткізетін ақпараттық жүйесі.

1.1.7 «Қордың сенімсіз әлеуетті өнім берушілерінің (өнім берушілерінің) тізбесі» – сенімсіз әлеуетті өнім берушілер (өнім берушілер) туралы жүйелендірілген мәліметтер.

**2. Шарттың мәні**

2.1. Мердігер Шарттың ажырамас бөлігі болып табылатын №1 қосымшаға сәйкес жұмыстарды (бұдан әрі - Жұмыс) орындауға міндеттенеді, ал Тапсырыс беруші Мердігер Шарт бойынша өз міндеттемелерін тиісінше орындаған жағдайда осы Шарттың талаптары бойынша орындалған жұмыстарды қабылдап алуға және ақы төлеуге міндеттенеді.

2.2 Төменде көрсетілген құжаттар мен оларда көзделген талаптар Шартты құрайды және оның ажырамас бөлігі болып саналады, атап айтқанда:

2.2.1 осы Шарт;

2.2.2 Жұмыс құнын есептеу, Жұмыстың орындалу мерзімі (Шартқа №1 қосымша);

2.2.3 техникалық ерекшелік (Шартқа №2 қосымша);

2.2.4 жергілікті қамту үлесін есептеу нысаны (Шартқа №3 қосымша);

2.2.5 көрсетілген Қызметтер актісінің нысаны (Шартқа №4 қосымша);

2.2.6 контрагент сауалнамасының нысаны (Шартқа №5 қосымша).

**3. Шарттың сомасы және оны төлеу шарттары**

3.1. Осы Шарттың жалпы сомасы **[Шарт сомасы]** (**[Шарт сомасы жазумен]**) **[Валюта]** құрайды және Шарттың талаптарын тиісінше орындауға қажетті барлық шығыстарды қамтиды және Шартта және Тәртіпте көзделген жағдайларды қоспағанда, Тараптар осы Шарт бойынша өз міндеттемелерін толық орындағанға дейін өзгертуге жатпайды.

3.2 Шарт бойынша төлем түрлерінің жалпы арақатынасы Шартқа № 1 қосымшада көрсетілген.

3.3 Шарт бойынша төлем мынадай тәртіппен жүргізіледі:

3.3.1 Шарттың жалпы сомасының \_\_\_ % - мөлшеріндегі аванстық төлем (алдын ала төлем) Мердігер авансты (алдын ала төлемді) және Төлем шотын қайтаруды қамтамасыз етуді ұсынған күннен бастап 20 (жиырма) жұмыс күнінен кешіктірілмейтін мерзімде жүргізіледі ***[осы тармақша сатып алу шартында аванс төлеу көзделген жағдайда көрсетіледі];***

3.3.2 Тапсырыс беруші Шарттың талаптарына сәйкес келетін нақты орындалған Жұмыстар үшін ақы төлеу алдындағы құжаттар негізінде төлем жасайды;

3.3.3. Төлем Жұмыстар орындалған әрбір күнтізбелік ай үшін жүргізіледі ***[осы тармақша жұмыс көлемі ай сайын орындалып, төленетін жағдайда көрсетіледі];***;

3.3.4. Тапсырыс беруші Жұмыстарды Тараптармен келісілген прейскурант (тариф, прайс-парақ, каталог және т. б.) бойынша төлейді ***[Жұмыс бағасы бөліктермен немесе кезеңдермен көрсетілсе осы тармақша көрсетіледі];***

3.3.5. Нақты орындалған Жұмыстар үшін ақы төлеу төленген авансты (алдын ала төлемді) ескере отырып жүзеге асырылады **[*сатып алу шартында аванс төлеу көзделген жағдайда осы тармақша көрсетіледі].***

3.4. Орындалған Жұмыстар үшін ақы төлеу, оның ішінде Шарт бойынша түпкілікті есеп айырысу Тараптар орындалған Жұмыстар актісіне (актілеріне) (бұдан әрі - Орындалған Жұмыстар актісі) қол қойған және мынадай құжаттарды ұсынған күннен бастап күнтізбелік 30 (отыз) күннен кешіктірілмейтін мерзімде жүргізіледі:

3.4.1. Шарт шеңберінде электрондық құжат нысанында орындалған Жұмыстардың бүкіл көлеміне жергілікті қамту үлесінің есебі (орындалған Жұмыстардың түпкілікті актісімен бірге электрондық сатып алуды жүргізуді қамтамасыз ететін «Самұрық-Қазына» АҚ ақпараттық жүйесінде (бұдан әрі – Жүйе) ұсынылады);

3.4.2. Шот-фактура;

3.4.3. Төлем шоты;

3.4.4 Жұмыстардың техникалық регламенттерде, стандарттардың ережелерінде немесе Қазақстан Республикасы заңнамасына сәйкес өзге де құжаттарда белгіленген талаптарға сәйкестігін растайтын құжаттар;

3.4.5 \_\_\_\_ ***[қажет болған жағдайда өзге құжаттар көрсетіледі]***;

3.4.6 \_\_\_\_ ***[қажет болған жағдайда өзге құжаттар көрсетіледі]***.

3.5. Орындалған жұмыстар актісін (актілерін) Мердігер Тапсырыс берушіге Жүйе арқылы жібереді. Жүйеде Орындалған жұмыстар актісін (актілерін) электрондық түрде қалыптастыруға және қол қоюға рұқсат етіледі.

3.6. Сондай-ақ Мердігер Орындалған жұмыстар актісін Тапсырыс берушіге Шартқа № 4 қосымшаға сәйкес нысан бойынша қағаз тасымалдағышта қолма-қол жібереді.

3.7. Шарт бойынша төлем Мердігердің банктік шотына ақша аудару арқылы теңгемен жүзеге асырылады.

3.8. Мердігердің осы Шартқа сәйкес төлем алдындағы құжаттарды уақтылы ұсынбауы Тапсырыс берушіні Шарт бойынша уақтылы ақы төлемегені үшін жауапкершіліктен босатады.

3.9 Шарт бойынша өз міндеттемелерін орындағаннан кейін Тараптар өзара талаптардың жоқтығы туралы Өзара есеп айырысуларды салыстыру актісіне қол қояды.

**4. Аванстың қайтарылуын қамтамасыз ету**

**[бұл бөлім сатып алу шартында аванс төлеу көзделген жағдайда көрсетіледі]**

4.1 Мердігер осы Шартқа қол қойылған күннен бастап 20 (жиырма) жұмыс күні ішінде аванстық төлемді толық өтегенге дейінгі мерзіммен төленетін аванстың (алдын ала төлемнің) толық сомасына авансты (алдын ала төлемді) қайтаруды қамтамасыз етуді енгізуге міндетті.

4.2 Мердігер авансты (алдын ала төлемді) қайтаруды қамтамасыз етудің мынадай түрлерінің бірін таңдауға құқылы:

4.2.1 Тапсырыс берушінің банктік шотына енгізілетін кепілдік ақшалай жарна;

4.2.2 Тапсырыс берушінің талаптарын қанағаттандыратын нысан бойынша банк кепілдігі.

4.3 Мердігер аванстық төлемнен (алдын ала төлемнен) бас тартқан жағдайда немесе егер авансты (алдын ала төлемді) қайтаруды қамтамасыз ету белгіленген мерзімде ұсынылмаса, Шарт бойынша төлемді Тапсырыс беруші аванс төлемей жүргізеді.

4.4 Тапсырыс беруші енгізілген авансты (алдын ала төлемді) қайтаруды Мердігер Шарт бойынша өз міндеттемелерін толық және тиісінше орындаған сәттен бастап 10 (он) жұмыс күні ішінде қайтарады.

4.5 Тапсырыс берушінің авансты (алдын ала төлемді) қайтаруды қамтамасыз етуін ұстап қалуы Тапсырыс берушінің өзге айыппұлдарды (өсімпұлдарды), залалдарды өндіріп алуды талап ету құқығын тоқтатпайды.

**5. Шарттың орындалуын қамтамасыз ету**

5.1. Мердігер осы Шартқа қол қойылған күннен бастап 20 (жиырма) жұмыс күні ішінде Мердігер Шарт бойынша өз міндеттемелерін толық орындағанға дейін күшінде болу мерзімімен Шарттың жалпы сомасының 3% (үш) пайызы мөлшерінде Шарттың орындалуын қамтамасыз ететін қаржыны енгізуге міндетті.

5.2. Мердігер Шарттың орындалуын қамтамасыз етудің мынадай түрлерінің бірін таңдауға құқылы:

5.2.1 Тапсырыс берушінің банктік шотына енгізілетін кепілдік ақшалай жарна;

5.2.2 Тапсырыс берушінің талаптарын қанағаттандыратын нысан бойынша банктік кепілдік.

5.3 Мердігер Шарттың орындалуын қамтамасыз етуді белгіленген мерзімде енгізбеген жағдайда, Шарттың орындалуын қамтамасыз етуді ұсыну мерзімі өткенге дейін Мердігер Шарт бойынша өз міндеттемелерін толық және тиісінше орындаған жағдайды қоспағанда, Тапсырыс беруші біржақты тәртіппен Шартты бұзады. Тапсырыс беруші Шарттың орындалуын қамтамасыз етуді енгізбеген Мердігер туралы мәліметтерді Қордың сенімсіз әлеуетті жеткізушілерінің (жеткізушілерінің) тізбесіне осындай жеткізуші туралы мәліметтерді енгізу үшін Қордың сатып алу жөніндегі операторына жібереді.

5.4 Тапсырыс беруші енгізілген Шарттың орындалуын қамтамасыз ету қаражатын Мердігер Шарт бойынша өз міндеттемелерін толық және тиісінше орындаған сәттер бастап 10 (он) жұмыс күні ішінде Мердігерге қайтарады.

5.5 Мердігер шарттық міндеттемелерді орындауды бұзған жағдайда Тапсырыс беруші Шарттың орындалуын қамтамасыз етуге енгізілген сомадан оның шарттық міндеттемелерді орындауын бұзғаны үшін Мердігерге есептелген айыппұлдың (өсімпұлдың) сомасын ұстап қалуға құқылы. Шарттың орындалуын қамтамасыз етудің қалған сомасы Мердігерге ол Шарт бойынша өз міндеттемелерін толық және тиісінше орындаған, сондай-ақ ол сатып алу туралы Шарт талаптарының бұзушылықтарына жол берілген және оларды жоюға ықтимал бұзушылықтарды жойған (осындай бұзушылықтарға жол берілген жағдайда) күннен бастап 10 (он) жұмыс күнінен аспайтын мерзімде оны Қордың сенімсіз әлеуетті жеткізушілерінің (жеткізушілердің) тізбесіне енгізбестен қайтарылады.

Бұл ретте, Мердігер айыппұл санкцияларын Тапсырыс беруші сотқа талап-арыз бергенге дейін толық төлеген жағдайда, Тапсырыс беруші Шарттың орындалуын қамтамасыз ету сомасын ұстамайды және Мердігер Қордың сенімсіз сенімсіз әлеуетті жеткізушілерінің (жеткізушілердің) тізбесіне енгізілмейді.

5.6 Тапсырыс берушінің Шарттың орындалуын қамтамасыз ету сомасын ұстап қалуы Тапсырыс берушінің Мердігерден өзге де айыппұл санкцияларын, (өсімпұл) залалдарды өндіріп алуды талап ету құқығын тоқтатпайды.

**6. Қызмет көрсету мерзімі мен талаптары**

6.1. Мердігер Шартқа №1, №2 қосымшаларға сәйкес Жұмысты мерзімінде, орнында, саны және сапасын сақтай отырып орындауға міндетті. Тапсырыс беруші мен Мердігердің арасында Орындалған жұмыстар актісіне қол қойған күні Жұмыстардың орындалған күні болып есептеледі.

**7. Тараптардың құқықтары мен міндеттері**

7.1.Мердігер мыналарға:

7.1.1 Жұмыстарды Шарт талаптарына сәйкес орындауға;

7.1.2. осы Шартқа қол қойылған күннен бастап 20 (жиырма) жұмыс күні ішінде Мердігердің аванстық төлемнен (алдын ала төлемнен) бас тарту жағдайларын және осы Тәртіпте көзделген жағдайларды қоспағанда, кепілдік ақшалай жарна немесе банк кепілдігі түрінде Шарт бойынша аванстық төлемді (алдын ала төлемді) толық өтегенге дейін қолданылу мерзімімен авансты (алдын ала төлемді) қайтаруды енгізуге ***[осы тармақша сатып алу шартында аванс төлеу көзделген жағдайда көрсетіледі];***

7.1.3. Осы Шартқа қол қойылған күннен бастап 20 (жиырма) жұмыс күні ішінде Мердігер Шарт бойынша өз міндеттемелерін толық орындағанға дейінгі қолданылу мерзімімен Шарттың орындалуын қамтамасыз ету сомасын Шарттың жалпы құнының 3 %-ы мөлшерінде **кепілді ақшалай жарна немесе банк кепілдігі** түрінде енгізуге; Бұл міндеттеме Мердігерге, егер ол Тәртіптің 43-бабы 7-тармағында көрсетілген талаптарға сәйкес келсе, қолданылмайды.

7.1.4. Тапсырыс берушіге Орындалған жұмыстардың түпкілікті актісімен Шарт шеңберінде электрондық құжат нысанында орындалған Жұмыстардың барлық көлеміне жергілікті қамту үлесінің есебін ұсынуға (Жүйеде ұсынылады).

7.1.5. Тапсырыс беруші анықтаған Жұмыстардағы кемшіліктерді Шарт талаптарына сәйкес жоюға. Тапсырыс берушінің Жеткізушінің Жұмыстардағы жергілікті қамтудың болжамды үлесін ұсынуды талап етуге құқығы жоқ.

7.1.6. Шарт жасалған күннен бастап 15 күнтізбелік күн ішінде Шартқа № 5 қосымшаға сәйкес нысан бойынша ақпарат ұсынуға;

7.1.7. жұмысты қабылдау процесінде Жұмыс сапасын және Жұмыстың шарт талаптарына сәйкестігін тексеруді жүзеге асыруға;

7.1.8. төлем жасау алдындағы құжаттарды ұсынуға;

7.1.9. Жұмыстардың орындалуына қатысты кез келген болжамды өзгерістер мен толықтырулар туралы Тапсырыс берушіні уақтылы хабардар етуге және онымен келісуге, Тапсырыс берушіге ықтимал қолайсыз салдарлар, сондай-ақ тиісті Жұмысты орындауға қауіп төндіретін не мерзімінде Жұмыстарды орындауға мүмкіндік бермейтін өзге де мән-жайлар туралы ескертуге;

7.1.10. Қазақстан Республикасының заңнамаларында көзделген талаптарды сақтай отырып, Жұмысты орындауға;

7.1.11. егер кепілдік мерзімі ішінде Жұмыстардың кемшіліктері анықталған не Жұмыстардың Шарт талаптарына сәйкес келмеуі анықталған жағдайда, Мердігер Тапсырыс берушінің жазбаша талабында көзделген мерзімдерде Жұмыстардың кемшіліктерін, сәйкессіздіктерін жоюға кеткен Тапсырыс берушінің шеккен шығыстарын өз күшімен және өз есебінен жоюға және/немесе өтеуге;

7.1.12.  Қазақстан Республикасының заңнамаларына және еңбек қауіпсіздігі мен еңбекті қорғау, адам құқықтары, сондай-ақ қоршаған ортаны қорғау саласындағы регламенттеуші құжаттарға сәйкес Жұмыстардың орындалуын қамтамасыз етуге;

7.1.13. Шарт бойынша міндеттемелерді орындамағаны немесе тиісінше орындамағаны үшін Тапсырыс беруші алдында толық жауапты болуға;

7.1.14. Мүдделер қақтығысына қатысты жайттарды қоса алғанда, Шарт бойынша барлық кепілдіктер мен куәліктерді бұзу нәтижесінде, сондай-ақ басқа да заңсыз іс-әрекеттермен қоса, Тапсырыс берушінің Шарт талаптарының тиісінше орындамауынан туындаған барлық келтірілген залалдарын өтеуге.

7.1.15. Шарт бойынша міндеттемелерді орындау аяқталғаннан кейін қол қойылған өзара есеп айырысуларды салыстырып тексеру актісін ұсынуға;

7.1.16. Тапсырыс берушіге Мердігердің, оның ішінде Шартты орындауға тікелей бағытталмаған іс-әрекеттердің немесе әрекетсіздіктің нәтижесінде туындауы мүмкін залалды (зиянды) келтіруге жол бермеу бойынша шаралар қабылдауға;

7.1.17. Шарт бойынша түпкілікті пайда алушының актісінде көрсетуге (Тапсырыс беруші / Тапсырыс берушінің еншілес және тәуелді ұйымдары) міндеттенеді;

7.1.18. Мердігерді тәуекел деңгейі жоғары салық төлеушілерге жатқызуға байланысты салық органдарының ескертпесін/хабарламасын алған жағдайда Мердігер Тапсырыс берушінің жазбаша талабын алған күннен бастап 5 жұмыс күні ішінде мынадай құжаттарды:

7.1.18.1. салық органдарына Мердігерді жоғары тәуекел деңгейі санатына жатқызу себептерін түсіндіру туралы сұрау салынған хаттың көшірмесін; жоғарыда көрсетілген сұрау салуға салық органдары жауабының көшірмесін (Тапсырыс берушінің жазбаша талабын алған күннен бастап 20 күнтізбелік күн ішінде); Мердігер өтініш жасаған кезде тәуекелдің жоғары деңгейі расталмаған жағдайда, тәуекел деңгейінің төмендеуін растауды қамтитын хатын (жүйелік қате);

- Мердігер Тапсырыс берушімен Шарт бойынша табысты жылдық жиынтық табысқа ҚҚС бойынша декларацияға және тиісті салық кезеңінде ҚҚС бойынша декларацияда ҚҚС бойынша салық салынатын айналымға енгізгенін растауды қамтитын хатын;

7.1.18.2 қол қойылған өзара есеп айырысуларды салыстыру актісін;

7.1.18.3 салықтар бойынша берешектің жоқ екендігі туралы анықтаманы;

7.1.18.4 ҚҚС бойынша декларацияның көшірмесін (Жұмыстарды орындау кезеңінде);

7.1.18.5 Мердігердің штаттық кестесін, негізгі мамандар түйіндемесін, дипломдардың, сертификаттардың көшірмелерін, еңбек жөніндегі статистикалық есептіліктің көшірмелерін немесе маманмен жасалған азаматтық-құқықтық шарт немесе кадр агенттігімен персоналды уақытша ұсыну туралы шартты (Жұмыстардың орындалу кезеңінде);

7.1.18.6 Мердігердің бухгалтерлік балансын (Жұмыстардың орындалу кезеңінде);

7.1.18.7 құқық белгілейтін құжаттардың және/немесе жылжымайтын мүлікке тіркелген құқықтар (ауыртпалықтар) туралы анықтаманың не жабдықты, техниканы жалға алу шартының көшірмесін (Шарт бойынша Жұмыстардың орындалуын жүзеге асыру кезеңінде);

7.1.18.8 Тапсырыс берушіге орындалған Жұмыстардың орындалу тәсілін растайтын құжаттардың (шот-фактуралар мен жүкқұжаттар, кедендік декларациялар) көшірмесін;

7.1.18.9 Тапсырыс берушінің Шарт бойынша Жұмыстардың орындалуына қатысты хабарлауына/салық органдарының хабарламасына Мердігердің жауабының көшірмесін, егер мұндай хабарламаны салық органдары Мердігердің мекенжайына жіберген болса, ұсынуға міндетті.

**7.2. Тапсырыс беруші:**

7.2.1 Мердігер орындаған Жұмыстарды Шарт талаптарына сәйкес қабылдауға;

7.2.2 Шағым болмаған жағдайда Көрсетілген қызмет актісіне Мердігерден келіп түскен күннен бастап 10 (он) жұмыс күні ішінде қол қоюға;

7.2.3 Шарт талаптарына сәйкес төлемді (дерді) жүзеге асыруға;

7.2.4 Мердігерге өзі енгізген Шарттың орындалуын қамтамасыз етуді ол Шарт бойынша өз міндеттемелерін толық және тиісінше орындаған күннен бастап 10 (он) жұмыс күні ішінде қайтаруға.

7.2.5. Тапсырыс берушіден алынған алдын ала төлем сомасына ол Шарт бойынша өз міндеттемелерін толық және тиісінше орындаған күннен бастап 10 (он) жұмыс күні ішінде енгізілген авансты (алдын ала төлемді) Мердігерге қайтаруға міндеттенеді ***[осы тармақша сатып алу шартында аванс төлеу көзделген жағдайда көрсетіледі].***

**7.3. Мердігер:**

7.3.1 Тапсырыс берушіден Шартта көзделген төлемді талап етуге;

7.3.2 Тапсырыс берушіден Жұмыстарды уақтылы қабылдауды және Орындалған жұмыс актілеріне қол қоюды талап етуге;

7.3.3. Тапсырыс берушіден өсімпұлдың, айыппұлдың және залалдың сомасын төлеуді талап етуге;

7.3.4. Шартта және (немесе) Тәртіпте көзделген негіздер бойынша Шартты бұзуға;

7.3.5. Тапсырыс берушіден енгізілген Шарттың орындалуын қамтамасыз етуді уақтылы қайтаруды талап етуге;

7.3.6. Тапсырыс берушіден авансты (алдын ала төлемді) уақтылы қайтаруды талап етуге құқылы ***[осы тармақша сатып алу шартында аванс төлеу көзделген жағдайда көрсетіледі].***

**7.4. Тапсырыс беруші:**

7.4.1 Мердігерден қойылған өсімақы, айыппұл және залалдар сомасын төлеуді талап етуге;

7.4.2 Шарт талаптарына сәйкес келмейтін Жұмыстарды немесе Жұмыстардың белгілі бір бөлігін Шарт құнын тиісінше азайту арқылы бас тартуға;

7.4.3 Қазақстан Республикасының заңнамасында, Тәртіпте және (немесе) Шартта көзделген негіздер бойынша Шартты бұзуға;

7.4.4. Жеткізушіден қойылған өсімақы, айыппұл және залалдар сомасын төлеуді талап етуге;

7.4.5 қабылдау кезінде анықталған кемшіліктерді, Жұмыстардың сәйкессіздігін жоюды талап етуге;

7.4.6 Орындалған Жұмыстар үшін Мердігермен есеп айырысу кезінде немесе Шарттың орындалуына енгізілген қамтамасыз ету сомасынан осы Шарт бойынша Мердігерге салынған айыппұлдар, тұрақсыздық айыптарының, өсімпұлдардың сомасын акцептсіз тәртіппен ұстап қалуға;

7.4.7 Мердігердің іс-әрекеті/әрекетсіздігі нәтижесінде Тапсырыс беруші шеккен залалдарды Шартта және Қазақстан Республикасының заңнамасында белгіленген тәртіппен өтеуді талап етуге;

7.4.8. Шартта белгіленген кепілдік мерзімі ішінде Мердігерге анықталған кемшіліктерді, орындалған Жұмыстардың сәйкессіздіктерін жою туралы және/немесе Тапсырыс берушінің жазбаша талабында көзделген мерзімдерде орындалған Жұмыстардың кемшіліктерін, сәйкессіздіктерін жоюға жұмсаған шығыстарын өтеу туралы талаптар қоюға;

6.4.8 Шарт талаптарына сәйкес келмейтін Жұмыстарды қабылдаудан бас тартуға құқылы.

**8. Қызметтерді тапсыру және қабылдау тәртібі**

8.1. Мердігер Шартта белгіленген мерзімде Шартқа сәйкес Жұмыстарды орындайды.

8.2 Тапсырыс беруші орындалған Жұмыстарды олардың Шарт талаптарына сәйкестігі тұрғысынан тексеруге міндетті.

8.3  Орындалған Жұмыстарды Тараптардың өкілдері қабылдап алады.

8.4 Жұмыстарға шағымдар болмаған жағдайда Тапсырыс беруші Жұмыстарды Орындалған жұмыстар актісіне қол қою арқылы қабылдап алады.

8.5  Орындалған жұмыстардың көлемі мен сапасының тиісінше орындалмауы мәселелері бойынша шағым-талапты Тапсырыс беруші Мердігерге жұмыстарды қабылдауға ұсынған сәттен бастап **10 (он)** жұмыс күні ішінде жібереді. Егер Мердігер Тапсырыс берушінің шағым-талабына **5 (бес)** жұмыс күні ішінде жауап бермесе, мұндай шағым-талапты Мердігер таныған болып есептеледі және Мердігер өз тәуекелдері мен шығыстары есебінен шағым-талапты алған кезден бастап **10 (он)** жұмыс күні ішінде хабарламада көрсетілген барлық ескертпелер мен кемшіліктерді жоюға міндеттенеді.

8.6  Егер Тапсырыс беруші **10 (он)** жұмыс күні ішінде Мердігерге жұмыстардың көлемі және/немесе сапасының тиісінше орындалмағаны туралы шағым-талапты жібермесе, Жұмыстар қабылданды деп есептеледі және Тапсырыс беруші Орындалған жұмыстар актісіне қол қоюға міндетті.

**9. Кепілдіктер және Сапа**

9.1  Мердігер Жұмыстардың сапасына, Жұмыстарға қолданылатын белгіленген талаптарға кепілдік береді. Мердігер осы Шарт бойынша орындалған Жұмыстардың Тапсырыс беруші жұмыстарды қалыпты пайдаланған кезде конструкцияға, материалдарға немесе жұмысқа байланысты ақаулары болмайтынына кепілдік береді.

9.2 Мердігер Орындалған жұмыстар актісіне қол қойылған күннен бастап **12 айда** белгіленген кепілдік мерзімі ішінде Жұмыстардың сапасына кепілдік береді.

9.3 Егер кепілдік мерзімі ішінде Жұмыстардың ақаулары, кемшіліктері анықталса не Жұмыстардың Шарт талаптарына сәйкес келмеуі анықталса, Мердігер Тапсырыс берушінің талабы қойылған күннен бастап күнтізбелік **30 күн** ішінде немесе Тапсырыс берушінің жазбаша талабында көзделген өзге мерзімде Тапсырыс берушінің қалауы бойынша өз күшімен және өз есебінен анықталған ақауларды, кемшіліктерді жоюға немесе Тапсырыс берушінің жұмыс ақауларын, кемшіліктерін, сәйкессіздіктерін жоюға жұмсаған шығыстарын өтеуге міндеттенеді.

9.4 Мердігер кепілдік міндеттемелерді орындауды кешіктірген жағдайда кепілдік мерзімі тиісті уақыт кезеңіне ұзартылады.

**10. Тараптардың жауапкершілігі**

10.1. Шарт бойынша міндеттемелерді орындамағаны және/немесе тиісінше орындамағаны үшін Тараптар Қазақстан Республикасының заңнамасына және Шартқа сәйкес жауапты болады.

10.2. Мердігердің жауапкершілігі:

10.2.1. Мердігер Шартта көзделген Жұмыстарды орындау мерзімдерін негізсіз кешіктірген жағдайда, Мердігер Тапсырыс берушіге уақтылы орындалмаған Жұмыстар құнының 0,01% мөлшерінде, кешіктірілген әрбір күнтізбелік күн үшін, бірақ уақтылы орындалмаған Жұмыстардың жалпы сомасының 10%-ынан аспайтын мөлшерде өсімпұл төлеуге міндетті;

10.2.2.  Мердігер Жұмыстарды қабылдау кезінде немесе кепілдік мерзімі шеңберінде анықталған ақауларды, кемшіліктерді, сәйкессіздіктерді жою мерзімін бұзғаны үшін Мердігер Тапсырыс берушіге мерзімі өткен әрбір күн үшін Шарттың жалпы сомасының 0,1%-ы мөлшерінде, бірақ Шарттың жалпы сомасының 10%-ынан аспайтын өсімпұл төлеуге міндетті;

10.2.3. Жұмыстардағы жергілікті қамту үлесінің нақты есебі ұсынылмаған жағдайда, Мердігер Тапсырыс берушіге мерзімі өткен әрбір күн үшін Шарт сомасының 0,01% мөлшерінде, бірақ Шарт сомасының 10%-ынан аспайтын өсімпұл төлейді.

10.2.4. Шартқа № 5 қосымшаға сәйкес нысан бойынша Контрагент сауалнамасын ұсыну мерзімдері бұзылған жағдайда, Мердігер Тапсырыс берушіге мерзімі өткен әрбір күн үшін Шарттың жалпы сомасының 0,01%-ы мөлшерінде, бірақ Шарттың жалпы сомасының 10%-ынан аспайтын өсімпұл төлеуге міндетті. Тұрақсыздық айыбын төлеу Мердігерді Тапсырыс берушіге Контрагент сауалнамасын ұсынудан босатпайды.

10.3Тапсырыс берушінің жауапкершілігі:

10.3.1 Шарт бойынша төлемдерді негізсіз кешіктірген жағдайда (оның ішінде аванстық төлемдерді) Тапсырыс беруші Мердігерге мерзімі өткен әрбір күнтізбелік күн үшін берешек сомасының 0,01%-ы мөлшерінде, бірақ жалпы берешек сомасының 10%-ынан аспайтын өсімпұл төлейді.

10.3.2  Мердігерге ұсынылған аванстық төлемді қайтару негізсіз кешіктірілген жағдайда, Тапсырыс беруші Мердігерге мерзімі өткен әрбір күнтізбелік күн үшін аванстық төлем сомасының 0,01% мөлшерінде, бірақ аванстық төлем сомасының 10%-ынан аспайтын өсімпұл төлеуге тиіс ***[осы тармақ сатып алу шартында аванс төлеу көзделген жағдайда көрсетіледі].***

10.3.3 Мердігер ұсынған Шарттың орындалуын қамтамасыз ету сомасын қайтаруды негізсіз кешіктірген жағдайда, Тапсырыс беруші Мердігерге мерзімі өткен әрбір күнтізбелік күн үшін енгізілген Шарттың орындалуын қамтамасыз ету сомасының 0,01%-ы мөлшерінде, бірақ Шарттың орындалуын қамтамасыз ету сомасының 10% - ынан аспайтын өсімпұл төлеуге тиіс.

10.3.4 Тапсырыс беруші Орындалған жұмыстар актісіне қол қоюды негізсіз кідірткен жағдайда, Мердігер Тапсырыс берушіден әрбір күнтізбелік күн үшін орындалған жұмыстар актісі сомасының 0,01%-ы мөлшерінде, бірақ орындалған жұмыстар актісінің жалпы сомасының 10%-ынан аспайтын өсімпұл төлеуді талап етуге құқылы.

10.4.Мердігер Шарт бойынша өз міндеттемелерін бұзған жағдайда Тапсырыс беруші Қордың Сенімсіз жеткізушілерінің тізбесіне Мердігер туралы мәліметтерді енгізу үшін белгіленген тәртіппен Қордың сатып алу жөніндегі операторына ақпарат жібереді.

10.5 Тұрақсыздық айыбын (айыппұлды, өсімпұлды) төлеу Тараптарды осы Шартта көзделген міндеттемелерді орындаудан босатпайды.

10.6. Жұмыстарды іс жүзінде орындау кезінде Тапсырыс беруші алдын ала төлеген сомадан аз сомаға Шарттың қолданылуы тоқтатылған жағдайда, Тапсырыс беруші авансты қайтаруды қамтамасыз етудің енгізілген сомасынан тиісті айырманы ұстап қалуға құқылы ***[сатып алу шартында авансты төлеу көзделген жағдайда осы тармақ көрсетіледі].***

10.7. Мердігер Шарттық міндеттемелерді орындауды бұзған жағдайда, Тапсырыс беруші Шарттың орындалуын қамтамасыз етуге енгізілген сомадан Мердігерге шарттық міндеттемелерді орындауды бұзғаны үшін есептелген тұрақсыздық айыбының (айыппұлдың, өсімпұлдың) және осыған байланысты туындаған залалдардың сомасын ұстап қалуға құқылы.

10.8. Мердігер Тапсырыс берушінің осы Шарт бойынша Мердігердің өз міндеттемелерін орындамағаны және/немесе тиісінше орындамағаны үшін Тапсырыс берушіге тиесілі тұрақсыздық айыбының (айыппұлдың, өсімпұлдың) сомасын осы Шарт бойынша төленуге жататын сомалардан ұстап қалуына келіседі.

**11. Шартты бұзу**

11.1 Осы Шартқа өзгерістер мен толықтырулар Қазақстан Республикасының заңнамасына және Тәртіпке сәйкес енгізіледі.

11.2  Жобаға не Сатып алу туралы жасалған шартқа өткізілетін (өткізілген) сатып алу талаптарының мазмұнын өзгерте алатын өзгерістерді және/немесе Тәртіптің тиісті тармағында(тарында) көзделмеген өзге де негіздер бойынша Мердігерді таңдау үшін негіз болған ұсынысты енгізуге жол берілмейді.

11.3 Шартқа енгізілген барлық өзгерістер мен толықтырулар оның ажырамас бөліктері болып табылады және егер олар жазбаша нысанда ресімделсе және Тараптардың уәкілетті тұлғалары қол қойса, жарамды болады.

11.4. Шарт Тараптардың өзара келісімі бойынша Шартты бұзу туралы келісім жасасу арқылы бұзылуы мүмкін, онда Шартты бұзу күні, күші жойылған міндеттемелердің көлемі және өзге де талаптар көрсетіледі.

11.5 Тапсырыс беруші мынадай жағдайларда Шартты орындаудан:

11.5.1 Қазақстан Республикасы Азаматтық кодексі 404-бабының 2-тармағы негізінде;

11.5.2 Мердігер өз міндеттемелерін бұзған жағдайда;

11.5.3 Жұмыстардағы орынсыздықтың негізділігіне байланысты, атап айтқанда:

11.5.3.1 төтенше жағдайға немесе экономикадағы басқа да жағымсыз құбылыстарға байланысты Тапсырыс берушінің шығыстары қысқартылған жағдайда;

11.5.3.2  Өндірістік қажеттілік болмаған жағдайда Тапсырыс берушінің Алқалы атқарушы органының/Байқаушы кеңесінің шешімі негізінде (алқалы атқарушы орган/басқару органының/жоғары органның Байқаушы кеңесі (қатысушылардың жалпы жиналысы) болмаған жағдайда). Жұмыстардағы орынсыздықтың негізділігіне байланысты Сатып алу туралы шартты орындаудан бас тартуға Тапсырыс беруші Мердігерге нақты іс жүзінде шеккен шығыстарын төлеген жағдайда жол беріледі.

11.5.4 Шартта және Тәртіпте көзделген негіздер бойынша біржақты бас тартуға құқылы.

11.6. Тапсырыс беруші біржақты тәртіппен Шартты орындаудан бас тартқан кезде Тапсырыс беруші Мердігерге Шартты бұзудың болжамды күніне дейін кемінде күнтізбелік 15 (он бес) күн бұрын тиісті жазбаша хабарлама жібереді. Хабарламада Шартты бұзудың себебі көрсетілуге тиіс, күші жойылған шарттық міндеттемелердің көлемі, сондай-ақ Шартты бұзудың күшіне енген күні көрсетілуі тиіс.

Жоғарыда көрсетілген мән-жайларға байланысты Шарт бұзылған кезде Мердігердің Шартты бұзуға байланысты оны бұзатын күнгі іс жүзіндегі шығындар үшін ғана ақы талап етуге құқығы бар.

11.7 Егер Шарт Тапсырыс берушінің кінәсінен бұзылған жағдайда, Мердігердің Тапсырыс берушіден келтірілген залалдарды және Шарт талаптарын тиісінше орындамау салдарынан туындаған шығындарды, сондай-ақ қойылған өсімпұл мен айыппұл сомасын қаржылық өтеуді талап етуге құқығы бар.

11.8 Шартты бұзған кезде Мердігер Жұмыстарды орындауды дереу тоқтатуға және Шартты бұзу күніне орындауға байланысты нақты шығындар үшін ғана ақы төлеу алдындағы құжаттарды ұсынуға міндетті.

11.9 «Самұрық-Қазына» АҚ-ның уәкілетті органы сатып алу мәселелері бойынша сатып алудағы бұзушылықтарды анықтаған жағдайда Тапсырыс берушінің жасасқан шартты біржақты тәртіппен бұзуына жол берілмейді. Бұл жағдайда Шарт ҚР заңнамасының талаптарына сәйкес Тараптардың өзара келісімі бойынша және Мердігерге Шартты бұзу күнінде оның нақты шеккен шығыстарын төлеу арқылы бұзылуы мүмкін.

**12. Хат-хабарлар**

12.1 Егер Шарт талаптары бойынша қандай да бір хат алысуды жүргізу, хабарламалар, нұсқаулықтар, келісімдер, бекітулер, сертификаттар немесе қандай да бір шешімдер ұсыну немесе шығару қажет болса және егер өзгеше түрде айтылмаса, онда хат алысудың мұндай түрі негізсіз бас тартулар мен кідірістерсіз жазбаша нысанда жүзеге асырылады.

12.2 Осы Шартқа сәйкес немесе оған байланысты хат алмасу бойынша барлық құжаттардың Шарт нөмірі көрсетілген Тараптар деректемелері болуға тиіс.

12.3 Осы Шарт талаптары бойынша жазбаша нысанда орындалуға тиіс кез келген хат-хабар, хабарламалар, есептер, сұрау салулар, талаптар, бекітулер, келісімдер, нұсқаулықтар, тапсырыстар, сертификаттар немесе басқа да хабарламалар алдын ала ұсынылуға және қолма-қол немесе кейіннен факс/электрондық нұсқасын алған күннен бастап 5 (бес) жұмыс күні ішінде түпнұсқасын бере отырып, пошталық хабарламасы бар тапсырыс хатпен, факспен немесе электрондық поштамен тапсырылуға тиіс.

12.4 Курьерлік поштамен, телекспен, жеделхатпен немесе факспен жіберілген кез келген хабарлама (неғұрлым ертерек алынғаны расталмаған кезде) беру сәтінде жеткізілген болып есептеледі.

12.5 Тапсырыс хатпен (авиа) жіберілген хабарлама пошта бөлімшесінің немесе курьерлік қызметтің почтаның жеткізілгенін растайтын мөртабаны болған жағдайда жеткізілген болып есептеледі.

**13. Шарттың қолданылу мерзімі**

13.1. Шарт оған Тараптар қол қойған күннен бастап күшіне енеді және \_\_\_\_\_\_\_ж. қоса алғандағы мерзімде күшінде болады, ал өзара есеп айырысу және кепілдік міндеттемелер бөлігінде Тараптар Шарт бойынша міндеттемелерді толық орындағанға дейін қолданылады.

**14. Еңсерілмейтін күш жағдайлары (форс -мажор)**

14.1. Тараптар осы Шарт бойынша міндеттемелерін толық немесе ішінара орындамағаны үшін, егер ол еңсерілмес күш мән-жайларының салдары болып табылса, жауапкершіліктен босатылады. Осы бөлімнің мақсаттары үшін «еңсерілмейтін күш мән-жайы» Тараптардың бақылауына бағынбайтын және күтпеген сипаттағы оқиғаны білдіреді. Мұндай оқиғалар соғыс қимылдары, табиғи немесе дүлей апаттар, індет, карантин, эмбарго және басқалар сияқты іс-қимылдарды қамтуы мүмкін, бірақ олармен шектелмейді.

14.2. Еңсерілмес күш жағдайлары туындаған кезде міндеттемелерді орындау мүмкін болмаған Тарап екінші Тарапқа форс-мажордың болжамды қолданылу мерзімі туралы осындай жағдайлар басталған кезден бастап күнтізбелік 5 (бес) күн ішінде жазбаша нысанда (хабарлама) хабарлауға, сондай-ақ осындай мән-жайлардың басталу фактісін растайтын құзыретті орган берген құжаттарды ұсынуға тиіс.

**15. Дауларды реттеу тәртібі**

15.1. Осы Шарттан Тараптар арасында туындауы мүмкін барлық даулар мен келіспеушіліктер келіссөздер арқылы шешіледі.

15.2. Егер осындай келіссөздердің нәтижесінде Тараптар Шарт бойынша дауды шеше алмаса, Тараптардың кез келгені бұл мәселені Қазақстан Республикасының заңнамасына сәйкес сот тәртібімен шешуді талап ете алады. Осы Шартпен реттелмеген барлық мәселелер Қазақстан Республикасының заңнамасымен реттеледі.

**16. Сыбайлас жемқорлыққа қарсы іс-қимыл**

16.1 Осы Шарт бойынша өз міндеттемелерін орындау кезінде Тараптар және олардың қызметкерлері қандай да бір заңсыз басымдықтарды немесе өзге де заңсыз мақсаттарды алу мақсатында осы тұлғалардың іс-әрекеттеріне немесе шешімдеріне ықпал ету үшін кез келген тұлғаларға тікелей немесе жанама түрде қандай да бір ақшалай қаражатты немесе құндылықтарды төлемейді, төлеуді ұсынбайды және төлеуге рұқсат бермейді.

16.2 Осы Шарт бойынша өз міндеттемелерін орындау кезінде Тараптар және олардың қызметкерлері осы Шарттың мақсаттары үшін қолданылатын заңнамада пара беру/алу, коммерциялық параға сатып алу ретінде сараланатын іс-әрекеттерді, сондай-ақ қолданыстағы заңнаманың және қылмыстық жолмен алынған кірістерді заңдастыруға (жылыстатуға) қарсы іс-қимыл туралы халықаралық актілердің талаптарын бұзатын іс-әрекеттерді жүзеге асырмайды.

16.3 Осы Шарт Тараптарының әрқайсысы басқа Тараптың қызметкерлерін қандай да бір түрде, оның ішінде ақшалай сомалар, сыйлықтар беру, олардың атына жұмыстарды (қызметтерді) өтеусіз орындау арқылы және қызметкерді белгілі бір тәуелділікке қоятын және осы қызметкердің өзін ынталандырушы Тараптың пайдасына қандай да бір іс-әрекеттерді орындауын қамтамасыз етуге бағытталған басқа да тәсілдермен ынталандырудан бас тартады.

16.4 Тарапта қандай да бір сыбайлас жемқорлыққа қарсы жағдайлардың бұзылғаны немесе орын алуы мүмкін деген күдік туындаған жағдайда, тиісті Тарап екінші Тарапты жазбаша нысанда хабардар етуге міндеттенеді.

16.5 Жазбаша хабарламада Тарап контрагенттің, оның қызметкерлерінің қолданыстағы заңнамаларда пара беру немесе алу, коммерциялық сатып алу ретінде сараланатын іс-әрекеттерінде, сондай-ақ қылмыстық жолмен алынған кірістерді заңдастыруға қарсы іс-қимыл туралы қолданыстағы заңнама мен халықаралық актілердің талаптарын бұзатын әрекеттер ретінде көрінетін осы шарттардың қандай да бір ережелерін бұзғанын немесе бұзуы мүмкін екенін анық растайтын немесе болжауға негіз беретін фактілерге сілтеме жасауға немесе материалдарды ұсынуға міндетті.

16.6 Осы Шарттың Тараптары сыбайлас жемқорлықтың алдын алу жөніндегі рәсімдердің жүргізілуін таниды және олардың сақталуын бақылайды. Бұл ретте Тараптар сыбайлас жемқорлық қызметіне тартылуы мүмкін контрагенттермен іскерлік қатынастар тәуекелін барынша азайту үшін орынды күш-жігер жұмсайды, сондай-ақ сыбайлас жемқорлықтың алдын алу мақсатында бір-біріне өзара жәрдем көрсетеді. Тараптар сыбайлас жемқорлық қызметіне Тараптарды тарту тәуекелдерін болдырмау мақсатында тексерулер жүргізу рәсімдерін іске асыруды қамтамасыз етуге міндеттенеді.

16.7 Мердігер Шартқа № 5 қосымшаға сәйкес нысан бойынша өзінің үлестес тұлғалары, түпкі бенефициарлары және Шартты орындау үшін тартылатын қосалқы мердігерлік ұйымдар туралы ақпаратты ашуға міндетті. Мердігер ұсынылатын мәліметтердің анықтығы мен өзектілігіне кепілдік береді. Осы кепілдік бұзылған жағдайда Мердігер мұндай бұзушылық Тапсырыс берушіні үшінші тұлғалар алдындағы жауапкершіліктен толығымен босататындығымен келіседі және Мердігер Тапсырыс беруші шеккен барлық шығыстар, шығындар, залалдар, өзге де залалдар үшін жауапты болады.

**17. Құпиялылық**

17.1 Тараптар осы Шартқа қол қою арқылы осы Шарттың мазмұны, сондай-ақ төлем туралы ақпарат құпия болып табылмайтынына және Қазақстан Республикасының уәкілетті органдары мен ұйымдарының жүйесінде және/немесе өзге де ақпараттық жүйелерінде үшінші тұлғалар үшін қолжетімді болатынына өз келісімін білдіреді. Осы Шарт бойынша Тараптар беретін және/немесе пайдаланатын өзге де құжаттама мен ақпарат құпия болып табылады және Тараптар екінші Тараптың алдын ала жазбаша келісімінсіз, Қазақстан Республикасының қолданыстағы заңнамасында және Тәртіпте көзделген жағдайларды қоспағанда, осы ақпаратты үшінші тұлғаларға беруге құқылы емес. Осы тармақтың екінші абзацы Шарттың мәніне жататын мәселелерді іс жүзінде шешу мүдделерінде сотта қарау жағдайларына немесе мұндай жария ету Қазақстан Республикасының заңнамасында ұйғарылған не осыған уәкілеттік берілген мемлекеттік органдардың талап етуі бойынша жүзеге асырылатын жағдайларда қолданылмайды.

17.2 Мердігер Тапсырыс берушінің «Самұрық-Қазына» АҚ-ға Шарт бойынша ақпаратты, оған қоса, бірақ онымен шектелмей, төлем деректемелері мен егжей-тегжейлері туралы ақпаратты, Тапсырыс берушіге қызмет көрсететін контрагенттер-банктерге талап етілетін байланыс арналарының хаттамаларын пайдалана отырып, «Самұрық-Қазына» АҚ ақпараттық-талдау жүйесіне деректерді берудің қорғалған арнасы арқылы үзінді көшірмелерді жіберу арқылы ашуға құқылы екендігімен келіседі.

**18. Санкциялық ескертпе**

18.1 Тараптар осы Шартты Мердігердің кепілдіктері негізінде және мұндайларға адал арқа сүйей отырып жасасады. Мердігер мыналарға кепілдік береді:

18.1.1 Мердігер де, оның үлестес тұлғалары да, Мердігердің барлық акционерлері/қатысушылары да Еуропалық Одақтың және (немесе) Ұлыбританияның санкциялық тізіміне және (немесе) Sdn (Specially Designated Nationals and Blocked Persons List – арнайы бөлінген азаматтар мен бұғатталған тұлғалардың тізімі), CAPTA (List of Foreign Financial Institutions subject to Correspondent Account or Payable-Through Account Sanctions – корреспонденттік шотты немесе толассыз төлеммен шотты ашуға немесе жүргізуге тыйым салынған немесе бір немесе бірнеше қатаң шарттарға бағынатын шетелдік қаржы институттарының тізімі), NS-MBS (Non-SDN Menu-Based Sanctions List – SDN-ге негізделмеген санкциялар тізімі), АҚШ Қаржы министрлігінің шетелдік активтерді бақылау басқармасы (non-SDN Menu-Based sanctions List) Office of Foreign Assets Control of U. S. Department of the Treasury), ондай-ақ эксаумақтық әрекеті бар кез келген басқа санкциялық тізімге енгізілмеген;

18.1.2 Шарт жасасу және/немесе Мердігердің оны орындауы осы тармақта көрсетілген санкциялардың бұзылуына әкеп соқпайды;

18.1.3 Мердігер Шарт бойынша тиісті міндеттемені орындауға міндетті болатын күні және осы Шартқа сәйкес оны нақты орындау күніне дейін – осы Шарт бойынша төлемдер жасау үшін пайдаланылатын Мердігердің шоттары, оның ішінде меншікті және корреспонденттік шоттары ЕО қаржылық санкцияларының объектілері болып табылатын, оларға қатысты активтерді тоқтату режимі жұмыс істейтін (Consolidated List of persons, groups and entities subject, under EU Sanctions, to an asset freeze and the prohibition to make funds and economic resources available to them), және (немесе) Ұлыбританиядағы қаржылық санкцияларды жүзеге асыру жөніндегі Басқарманың қаржылық санкциялар объектілерінің жиынтық тізімі (Consolidated List of financial sanctions targets of the office of Financial sanctions Implementations in the UK) және (немесе) SDN тізімдерінде (Specially Designated Nationals and Blocked Persons List – арнайы бөлінген азаматтар мен бұғатталған тұлғалардың тізімі), CAPTA (Foreign Financial Institutions list of Foreign Financial Institutions subject to Correspondent Account or Payable-Through Account Sanctions – корреспонденттік шотты немесе толассыз төлеммен шотты ашуға немесе жүргізуге тыйым салынған немесе бір немесе бірнеше қатаң шарттарға бағынатын шетелдік қаржы институттарының тізімі), АҚШ Қаржы министрлігінің шетелдік активтерді бақылау басқармасы (Office of Foreign Assets Control of U.S. Department of the Treasury) әкімшілік ететін NS-MBS (Non-SDN Menu-Based Sanctions List – SDN-ге негізделмеген санкциялар тізімі) тұлғалардың, топтардың және ұйымдардың, жиынтық тізбесіне енгізілмеген банктерде немесе қаржы мекемелерінде болады;

18.1.4 Мердігердің атынан осы Шартқа қол қоятын тұлға Еуропалық Одақтың және (немесе) Ұлыбританияның санкциялық тізіміне және (немесе) SDN-ке (Specially Designated Nationals and Blocked Persons List – арнайы бөлінген азаматтар мен бұғатталған тұлғалардың тізімі), CAPTA-ға (List of Foreign Financial Institutions subject to Correspondent Account or Payable-Through Account Sanctions – корреспонденттік шотты немесе толассыз төлеммен шотты ашуға немесе жүргізуге тыйым салынған немесе бір немесе бірнеше қатаң шарттарға бағынатын шетелдік қаржы институттарының тізімі), АҚШ Қаржы министрлігінің шетелдік активтерді бақылау басқармасы (Office of Foreign Assets Control of U.S. Department of the Treasury) әкімшілік ететін NS-MBS-ке (Non-SDN Menu-Based Sanctions List – SDN-ге негізделмеген санкциялар тізімі), сондай-ақ эксаумақтық әрекеті бар кез келген басқа санкциялық тізіміне енгізілмеген.

18.2 егер Мердігердің қандай да бір кепілдігі жалған, дұрыс емес және (немесе) дәл болмай шықса, Мердігер Тапсырыс берушінің талабын алған күннен бастап 10 (он) жұмыс күнінен кешіктірмей Мердігердің осындай кепілдігінің нәтижесінде немесе дұрыс емес немесе анық болмауына байланысты туындаған тікелей және/немесе жанама залалдарды Тапсырыс берушіге өтеуге міндетті. Бұл ретте Тапсырыс беруші осы Шартты біржақты тәртіппен бұзуға құқылы

18.3 Егер Шарт жасалған күннен кейін қандай да бір жаңа Санкциялық акт қабылданса немесе қандай да бір қолданыстағы Санкциялық актіге өзгерістер енгізілсе немесе тиісті юрисдикцияның құзыретті мемлекеттік органының ресми түсіндірмесіне немесе шешіміне орай қолданыстағы Санкциялық актінің **(«Жаңа санкциялар»**) қолданылу аясы кеңейсе немесе өзгеше түрде өзгерсе, онда Тарап жаңа санкциялар қабылданған сәттен бастап 15 күн ішінде (осы бөлімде көзделген әрбір хабарлама бұдан әрі «**Санкциялар туралы хабарлама»** деп аталады) екінші Тарапты дереу жазбаша хабардар етуге міндеттенеді, ресми растайтын және егер мұндай Жаңа санкциялар болса, осы санкциялардың оған әсері туралы құжаттарды қоса бере отырып:

18.3.1 осы Шарт бойынша Тараптардың міндеттемелерін орындауы мүмкін болмайтын етуі немесе айтарлықтай қиындатуы мүмкін;

18.3.2 Тараптар үшін қаржыландыру көздеріне және (немесе) тікелей және/немесе жанама залалдарға ұзақ уақыт қол жеткізу мүмкіндігінің болмауына әкелді немесе әкеп соғуы мүмкін (олардың орынды қорытындысы бойынша);

18.3.3 Жұмыстардың орындалуын бұзуға не тоқтатуға әкелуі немесе әкеп соғуы мүмкін;

18.3.4 Қандай да бір Тараптың маңызды кредиттік шарттарында қамтылған қандай да бір Тараптың оларды сақтау мүмкін емес немесе Жаңа санкциялар арқылы елеулі түрде қиындық келтіретін міндеттемелерінің (ковенанттарының) бұзылуына әкеп соғады;

18.3.5 Тараптардың кредиттік рейтингінің төмендеуіне әкеп соқты немесе тиісті рейтингтік агенттік жазбаша нысанда растаған осындай төмендеу ықтималдығы бар (бірге – **«Жаңа санкциялардың салдары»**).

18.4 Санкциялар туралы хабарлама берілген күннен бастап 15 күннен кешіктірмей Тараптар осы Шарт бойынша Тараптардың өз міндеттемелерін орындауына Жаңа санкциялардың тигізетін әлеуетті әсеріне қатысты, сондай-ақ Жаңа санкциялардың осындай теріс әсерін болдырмау немесе ықтимал азайту жөніндегі мүмкін болатын заңды және орынды шаралар туралы өз позицияларын адал талқылау және келісу үшін кездесу(лер)/келіссөздер өткізеді, осы Шартқа өзгерістер енгізуді қоса алғанда, тиісті юрисдикцияның құзыретті мемлекеттік органнан рұқсаттар/лицензиялар алу (**«Адал келіссөздер»**).

18.5 Тараптар жүргізілген Адал келіссөздердің нәтижелері бойынша өзара қолайлы шешімге қол жеткізген кезде Тараптар 30 күн ішінде олармен келісілген шараларды іске асыру үшін немесе олармен келісілген өзге мерзімде орынды күш-жігер жұмсайды, Жаңа санкциялардың бұзылуын болдырмауға немесе оларды Тараптардың осы Шартты орындауға қолдануына мүмкіндік беретін шаралар іске асырылуы мүмкін.

18.6 Адал келіссөздердің бірінші күнін өткізген соң 30 күн өткеннен кейін Тараптар келісімге қол жеткізбеген жағдайда кез келген Тарап кез келген уақытта Жаңа санкциялар қолданылатын немесе оларға қатысты туындаған Тарапқа Жаңа санкциялардың салдарларына әкеп соққан **(«Тыйым салынған Тарап**») келісімге қол жеткізбегені туралы хабарлама **(«Келісімге қол жеткізбегені туралы хабарлама»**) жіберуге құқылы. Келісімге қол жеткізбегені туралы осындай хабарлама жіберілген жағдайда Тараптар Шартты біржақты тәртіппен бұзуға және келтірілген тікелей және/немесе жанама залалдарды өтеуді талап етуге құқылы.

**19. Басқа шарттар**

19.1. Шарт әрбір Тарап үшін заңдық күші бірдей 2 (екі) дана етіп, әрқайсысына 1 (бір) данадан ресімделді.

19.2 Тараптардың әрқайсысы екінші Тарапқа мыналарға:

19.2.1 Осы Шартты жасау және орындау оның корпоративтік өкілеттігі шеңберінде болатынына және тиісті түрде барлық қажетті корпоративтік шешімдермен ресімделгеніне, оның құрылтай, сондай-ақ басқа да ішкі құжаттарына қайшы келмейтініне және бұзбайтынына;

19.2.2 Тарап өзіне белгілі болғанындай, өзіне қарсы осы Шарт бойынша міндеттемелерін орындау қабілетіне елеулі әсер етуі мүмкін ешқандай сот талқылауы жүргізілмейтініне;

19.2.3 Тараптардың ешқайсысы осы Шарт бойынша қандай да бір міндеттемелерді орындау қабілетіне әсер етуі мүмкін қандай да бір келісім, шарт бойынша өз міндеттемелерін бұзбайтынына кепілдік береді.

19.3. Шарт Қазақстан Республикасының заңнамасына сәйкес реттеледі.

19.4. Тараптардың ешқайсысының Шарт бойынша өз құқықтары мен міндеттерін үшінші тарапқа беруге құқығы жоқ.

19.5 Шарт орыс және қазақ тілдерінде жасалды. Шарттың орыс және қазақ тілдеріндегі мәтіндері әртүрлі оқылған жағдайда, орыс тіліндегі мәтінге басымдық беріледі.

19.6. Деректемелер өзгерген жағдайда Тараптар барлық өзгерістер туралы бірін-бірі үш күн мерзімде хабардар етуге және оларды Шартқа қосымша келісімге қол қою арқылы ресімдеуге міндетті.

**20. Тараптардың орналасқан жері және банктік деректемелері**

|  |  |
| --- | --- |
| **Тапсырыс беруші**  **«\_\_\_\_\_\_\_\_» акционерлік қоғамы**  **Банктік деректемелері**  **телефон:**  **Лауазымы**  **Тегі, аты, әкесінің аты** | **Мердігер** |